NaiveNeuron/SloPal huggingface dataset:
Dostál, Ondrej, poslanec NR SR (2024-01-11):
Pán poslanec Truban, veľmi zaujímavé prepojenie medzi tým možným alebo hroziacim zastavením čerpania eurofondov v dôsledku toho, že Slovensko nebude mať nástroje na účinné chrá... účinnú ochranu pred rozkrádaním eurofondov, ak prejde tento mafiánsky balíček, a pripomenutie toho, ako sa tu rozkrádali eurofondy v minulosti, čo sa dialo napríklad s tou miliardou z eurofondov na informáciu, o čom teda vy a vaši kolegovia zo Slovensko.Digital viete asi najviac, lebo ste na to upozorňovali vtedy, keď sa to, keď sa to dialo. Tak ono je to také trošku aj paradoxné, že to, čo sa dialo s eurofondami, a teda, samozrejme, že nielen s eurofondami, ale do veľkej miere s eurofondami v časoch vlád politickej garnitúry, ktorá mala blízko ku korupcii, tak bolo aj dôvodom toho, že bol deformovaný celý právny systém, že nebola korupcia účinne, účinne stíhaná, aby mohli rozkrádať všeličo, ale teda aby mohli rozkrádať aj, aj eurofondy. No a potom, keď sa to začalo vyšetrovať, no tak teraz idú, idú rušiť to vyšetrovanie, idú zmierňovať tresty, idú dávať amnestiu páchateľom korupčnej trestnej činnosti vrátane tých, čo, tých, čo rozkrádali eurofondy. A navyše to idú robiť spôsobom, ktorý môže mať za následok, že Slovensko bude mať problém s možnosťou čerpať eurofondy, tak bude aj zaujímavé pozorovať, že na čom im záleží, lebo niekedy to vyzerá tak, že z Európskej únie im najviac záleží na tých eurofondov, ale na tom, aby boli beztrestní, aby, aby neboli stíhaní, im záleží asi ešte viac.
Hrnčiar, Andrej, podpredseda NR SR (2018-06-18):
Otváram všeobecnú rozpravu. Do rozpravy som dostal dve písomné prihlášky od poslancov Milana Mazureka a Stanislava Drobného. Nech sa páči, pán poslanec Mazurek.
P. Paška, predseda NR SR: (2009-02-17):
(Hlasovanie.) 128 prítomných, 114 za, 1 proti, 10 sa zdržalo, 3 nehlasovali. Tieto body zo spoločnej správy sme schválili.
Hrnčiar, Andrej, podpredseda NR SR (2019-09-19):
Máte doplňujúcu otázku, pani poslankyňa? Pán poslanec Augustín Hambálek je tu. „Vážený pán premiér, minulý týždeň sa konalo rokovanie premiérov krajín V4 s predstaviteľmi balkánskych štátov. Aké sú závery z tohoto stretnutia a aký význam má pre Slovensko a EÚ postupná integrácia ďalších krajín západného Balkánu?“
Šefčík, Marek, poslanec NR SR (2021-10-19):
Ďakujem pekne za slovo, pán predsedajúci. Vážená pani ministerka, vážení kolegovia, kolegyne, ja som si zobral slovo, lebo pani ministerka vystúpila v úvodnom slove a chcel som reagovať faktickou, ale tak zareagujem takto. Ja k tomu zákonu, tu teraz vznikla taká polemika, ale my sme to už mali tu kedysi. Z môjho pohľadu je to tak, že je asi, je asi jedno, že či to bude z istého pohľadu pod ministerstvom kultúry alebo pod ministerstvom obrany. Nejde to do súkromných rúk, to múzeum, ono ostáva zachované, ja verím, že sa bude rozvíjať. Ale iné som chcel. Pani ministerka, vy ste hovorili o druhej svetovej vojne, o Seredi, o Auschwitzi, o koncentračnom tábore, no a samozrejme súvisí to s históriou. My sme boli minule s niekoľkými poslancami v Seredi a hovorili sme s, oni tam majú, myslím, riaditeľa, pán Korčok, no a hovorili sme s ním a ja som sa ho pýtal, ako to funguje, čo sa týka tých prehliadok u nich, ako tam chodia študenti a tak a oni to majú na veľmi vysokej úrovni. Musím to aj z tohto miesta veľmi pochváliť a chodia tam čím ďalej, tým viac tí mladí ľudia hlavne zo škôl. No a dostali sme sa aj k debate, ako to je v Osvienčime a on mi povedal, že je tam jeden zádrhel pre našich žiakov alebo pre tých, ktorí tam chodia zo Slovenska, že majú nedostatok tlmočníkov a sprevádzajúce osoby, ktoré by to robili v slovenčine. A že chcel som sa len opýtať, ale keď to ministerstvo nerieši, tak to môžete zobrať aj ako podnet, že či riešite také niečo, či sa s tým plánuje niečo robiť, lebo im by to takisto veľmi pomohlo, oni takisto chcú spolupracovať. Vieme, že raz vidieť je pre tých mladých ľudí viac, ako stokrát počuť, ale keď tam chodia a nemajú sprievodcu v svojom materinskom jazyku, tak je to problém. Tak len tú poznámku som chcel, keby ste mi mohli odpovedať potom. Ďakujem pekne.
Hraško, Igor, poslanec NR SR (2015-05-21):
Ďakujem pekne. Ďakujem ti, Martin, za tvoju faktickú poznámku. A ešte si mi pripomenul, že ono by možno nebolo treba ani tú kontrolu. Stačilo by, aby sa ľudia tuná správali poctivo a naozaj chceli poctivo tieto eurofondy čerpať. A v každom prípade, čo sa týka tých regiónov, tak eurofondy mali slúžiť na to, že sa tie zaostalejšie regióny naštartujú a bude sa v nich robiť udržateľný rozvoj, čiže udržateľne sa budú rozvíjať. Takto sa len tie peniaze rozpeľhali, rozpustili, niekto sa nabalil, ale región sa nenaštartoval a ani sa nespustil, ani nič. A toto je tá bieda celého toho systému. Eurofondy mali zabezpečiť to, keď sa niečo naštartuje, aby to získalo multiplikačný efekt a rozvíjali sa viaceré oblasti. Takto ostaneme stále zaostalí, a to, čo sme už mohli využiť z tých eurofondov od roku 2007, mimo tých predvstupových, už sme dávno mohli byť niekde inde. Už dávno sme mohli byť niekde inde. Ale každý sa stavia ku tým peniazom, že no, to sú peniaze, ktoré, však to nie sú naše, ktoré si môžeme posunúť, presunúť z vrecka do vrecka alebo do vrecka niekoho známeho. Však možno z toho tiež niečo nám kvapne. A takto sa to robilo. Žiaľ, tým pádom trpia všetci občania.
Laššáková, Jana, podpredsedníčka NR SR (2015-05-12):
Príjemné dobré ráno, vážené pani poslankyne, páni poslanci. Otváram štvrtý rokovací deň 51. schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti písomne požiadali poslanci: Marián Kvasnička, Milan Mojš, Peter Muránsky, Peter Osuský a Pavol Pavlis. Pokračujeme v prerušenej rozprave v prvom čítaní o vládnom návrhu zákona o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov , tlač 1499. Poprosím pána ministra práce, sociálnych vecí a rodiny Jána Richtera, aby zaujal miesto určené pre navrhovateľov a spravodajkyňu z výboru pre ľudské práva a národnostné menšiny poslankyňu Luciu Nicholsonovú, aby zaujala miesto určené pre spravodajcov. Teraz dávam slovo pánovi poslancovi Rudolfovi Chmelovi, ktorý sa do rozpravy prihlásil za klub MOST – HÍD a pripraví sa pán poslanec Mikloško. Nech sa páči, pán poslanec.
Senko, Ján, poslanec NR SR (2014-05-30):
Ešte raz by som chcel zdôrazniť, že moja snaha bola v predchádzajúcom období pre riešenie problému. Tá snaha bola, keď som bol aj opozičným poslancom, tá snaha je, keď som aj koaličným poslancom a budem v nej pokračovať. A osobne si myslím, že teraz prišla tá chvíľa na riešenie. Ďakujem aj za podporu.
Kozelová, Monika, poslankyňa NR SR (2021-06-17):
Ďakujem. Pán poslanec, tak ja vám to teda začnem tak čítať. Muž zabil 78-ročnú svokru viacerými údermi hranatého predmetu do hlavy, svoju 56-ročnú manželku podľa predbežných záverov polície strelil do hlavy, následne sa sám strelil do hlavy legálne držanou zbraňou. Druhý prípad. Svoju o 10 rokov mladšiu manželku Evu zastrelil 53-ročný Ondrej P. zo Smolníka legálne držanou zbraňou. Ďalej, svokra mu prekazila plány na víkend, tak na manželku vytiahol zbraň. Podľa susedov konal bývalý vojak z povolania skratovo legálne držanou zbraňou. A mám ich tu ďalších päť. A na, to za chvíľočku som stihla vygúgliť. Pravda je taká, páni poslanci, že poniektorí ľudia, ktorí legálne držia zbraň, by nemali mať u seba ani verzatilku s ryžou, lebo ich IQ proste dosahuje tam, kde som čítala presne. Čiže to je jedna vec. A druhá vec, kolegovia, áno, chápem, že sme možno kozy, ktoré nerozumejú zbraniam. Ja vás potom naozaj prosím, nikdy, už nikdy nevyťahujte interrupčný zákon!
P. Hrušovský, podpredseda NR SR: (2001-10-04):
(Hlasovanie.) Prítomných 106, za 3, proti 74, zdržalo sa 29. Body 2 a 3 zo spoločnej správy sme neschválili.
Smolíková, Eva, poslankyňa NR SR (2019-09-10):
Ďakujem, pán predsedajúci. V rozprave nikto nevystúpil ani nebol podaný žiaden pozmeňovací návrh. Prosím, pán predseda, predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Huba, Mikuláš, poslanec NR SR (2014-09-18):
Ďakujem pekne. Ide o tému, o ktorej by sme určite mohli hovoriť dlho, a určite nepovieme všetci všetko to, čo máme na srdci. Ale blíži sa nám tu 25. výročie Nežnej revolúcie v Československu a verím, že to bude ďalšia veľká príležitosť sa o týchto veciach, o novodobých dejinách Slovenska porozprávať. Avizujem alebo vyzývam, že by bolo dobré zvolať pri tej príležitosti osobitnú alebo mimoriadnu schôdzu Národnej rady, aby sme naozaj mali priestor o týchto veciach hovoriť, lebo často, často o takýchto zásadných veciach hovoríme ako keby úchytkom len v reakcii na nejaké ad hoc podnety, ale naozaj takáto historická udalosť by si zaslúžila seriózny priestor a mimoriadnu schôdzu. Ale k vystúpeniu predrečníka. Štefan tu, myslím, správne spomenul potrebu odvahy a apeloval na vás, aby ste naozaj odvážne skúmali naše novodobé dejiny. Pretože je aj do istej miery logické, že historici sa príliš nehrnú do tých najnovších dejín. Jednak preto, že tu naozaj chýba dostatočný časový odstup a to riziko omylu je väčšie ako pri skúmaní dávnejších udalostí. Ale aj preto, že mnohí aktéri tých dejov dodnes žijú a je tam riziko, že sa budú brániť a že to bude nepríjemné. Čiže tá odvaha je tu naozaj potrebná, tobôž keď na Slovensku iné historické pracoviská naozaj túto novodobú hystériu, históriu, nie hystériu (povedané so smiechom), ako keby systematicky obchádzali, a je to veľký rozdiel napríklad oproti Českej republike, kde Ústav pro soudobé dějiny Akademie věd Českej republiky urobil nesmierne veľa v tejto oblasti. Takže je to na vás a držím palce.
Mikuš, Jozef, poslanec NR SR (2015-03-17):
Ďakujem všetkým kolegom za faktické. Aj tým profíkom. A som veľmi rád, že som zaujal aj neprofíka Mariána Kvasničku. Chcel by som povedať kolegovi Radošovskému. No, rozmýšľal som, či povedať niektoré veci, čo som povedal, lebo hovorí sa, že keď človek predbehne dobu, vyzerá jak blázon. Ja už som bláznom niekoľko rokov. Niekoľko rokov, to znamená už ozaj osem, dá sa povedať. Ale už si pripadám, keď sa stretnem napríklad s Nemcami alebo s Rakúšanmi, že my sme tu, ako na Slovensku, ako blázni, lebo nie že sme predbehli dobu, ale my už nie sme v nejakom pelotóne, v tom hlavnom, ale zastávame riadne ďaleko. Takže myslím si, že už treba o tom hovoriť aj otvorene a dosť jasne, pretože o pár rokov už môže byť neskoro. Ďakujem pekne ešte raz.
T. Cabaj, podpredseda NR SR: (2010-03-02):
Spoločným spravodajcom je pán poslanec Milan Rehák. Prosím ho, aby nás za gestorský výbor pre hospodársku politiku informoval o výsledku rokovania v tomto výbore a zároveň aj aby odôvodnil stanovisko a návrh riešenia tohto výboru.
Paška, Pavol, predseda NR SR (2013-06-19):
(Hlasovanie.) 138 prítomných, 85 za, 81 proti, 52 sa zdržalo. Po opätovnom prerokovaní sme schválili zákon č. 253 o hlásení pobytu občanov. Pán poslanec Kondrót uvedie v prvom čítaní hlasovanie o návrhu zákona č. 111 o štátnom podniku. (Hlasovanie o vládnom návrhu zákona, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov , tlač 541.)
Kollár, Jozef, poslanec NR SR (2011-10-11):
Výbor pre financie a rozpočet zasadne 13.45 hodine. Ďakujem.
Stanko, Július, poslanec NR SR (2011-11-30):
Prosím, pán predseda, aby ste dali hlasovať, že Národná rada sa uzniesla prerokovať predložený vládny návrh zákona v druhom čítaní. (Reakcie z pléna.) Bol? Áno. (Prerušenie vystúpenia predsedajúcim.)
Paška, Pavol, predseda NR SR (2014-05-13):
Vyhlasujem rozpravu za skončenú. Pán minister, chcete? Nie. Pán spravodajca? Nie. (Zaznievanie gongu.) Dámy a páni, krátka päťminútová prestávka, poprosím vás, aby ste zaujali svoje miesta, tak ako sme pri otvorení schôdze oznámili. Budeme teraz hlasovať o návrhu vlády na skrátené legislatívne konanie. (Prestávka.) (Po prestávke.)
Pčolinský, Peter, podpredseda NR SR (2023-03-28):
Pán spravodajca, samozrejme, môže ešte v záverečnom slove vystúpiť. Alebo len ohlási hlasovanie o 11.00 hod. Nech sa páči.
Šimečka, Michal, podpredseda NR SR (2024-02-16):
Ďakujem pekne. Pani poslankyňa Nash.
Hrnčiar, Andrej, podpredseda NR SR (2019-03-29):
Pani poslankyňa Šimkovičová.
Sulík, Richard, predseda NR SR (2011-04-06):
Pán poslanec Podmanický.
Zmajkovičová, Renáta, podpredsedníčka NR SR (2012-10-30):
Pán poslanec Mičovský s reakciou, nech sa páči.
M. Hort, podpredseda NR SR: (2008-10-22):
Zjavne nie je Národná rada uznášaniaschopná. Pán minister, nech sa páči, uveďte návrh zákona.
Kollár, Boris, predseda NR SR (2023-01-26):
Ďakujem. Pán poslanec Kéry, ja by som na vašom mieste, hlavne strane SMER, veľmi jemne a opatrne používal príklad Mníchovská zrada a tak ďalej. Ako dobre viete, naozaj vtedy mocnosti, demokratické mocnosti ako Anglicko, Francúzsko, všetci nás zradili a ako to dopadlo? Že nás napadli. Nemecko nás napadlo. Roztrhalo nás na kusy. Vznikol Protektorát. Roztrhali Československo. A ako to dopadlo, dobre viete. A teraz si treba uvedomiť, že my sa musíme inak zachovať. Civilizované demokratické krajiny, keď chce niekto roztrhať Ukrajinu, tak sa na to nemôžeme pozerať. Ale musíme tiež pomôcť. Takže na vašom mieste by som veľmi opatrne narábal s Mníchovskou zradou, aby to nebola len vaša zrada. Dobre? Ďakujem.
Grendel, Gábor, podpredseda NR SR (2022-02-02):
Pani poslankyňa Vaľová.
Raši, Richard, poslanec NR SR (2011-06-30):
Ďakujem pekne. Ja teda dúfam, že už v rozprave nebudú prebiehať žiadne platené vystúpenia. Ale rád by som sa vrátil k jednej veci, ktorou pán poslanec Novotný začal hneď v úvode, kto čo vlastní. Áno, je pravda, nebudeme už obviňovať predkladateľov zákonov, lebo to si už všimnú aj médiá, kto čo vlastní, ale možno, keď si hodíme do google-u kto čo vlastnil, tak možno zistíme, že niekto z rozpravy kedysi vlastnil Železničnú nemocnicu v Košiciach, ktorej vlastníctva sa musel zbaviť až po intervencii vtedajšieho predsedu vlády Dzurindu. Čiže naozaj je veľmi dobré, že táto rozprava je. Poďme si „vygooglovať“ kto čo vlastnil v 2004, 2005, 2006 a aký mal k tomu vzťah a ako sa toho musel zbaviť. A čo sa týka doplatkov za lieky. Objektívnym parametrom doplatkov za lieky je doplatok na balenie. Pretože naozaj v roku 2010 bolo odliečených viacej pacientov ako v roku 2005, keď tu vládol Zajac s Novotným, a kvôli tomu mnohí pacienti, že boli doplatky za návštevy ambulancie, tieto ambulancie nenavštevovali. V roku 2010 bolo výrazne viacej odliečených pacientov ako v roku 2006. Čiže absolútne číslo doplatkov bolo väčšie, ale keď si vezmeme doplatok na balenie lieku ako objektívny parameter, doplatok na balenie lieku bol nižší percentuálne, keď si porovnáme rok 2006 alebo 2005 a rok 2010. Takže, samozrejme, keď sa odlieči oveľa viac pacientov, sumár a suma doplatkov musí byť väčšia, ale doplatok na balenie bol v roku 2010 nižší. Ďakujem pekne.
R. Madej, poslanec: (2007-02-06):
Len tak úsmevne na úvod si dovolím podotknúť, že možno pobyt v opozícii je pozitívny pre mnohé politické strany, pretože po ôsmich rokoch znova začínajú rozmýšľať o návrhoch, ktoré sú pozitívne pre občanov alebo sa tak zdajú alebo naozaj tak vyznejú. K predmetnému návrhu zákona treba naozaj skutočne uviesť, že má na jednej strane pozitíva, má, samozrejme, aj svoje negatíva. Pre tých otcov ako jednu skupinu obyvateľstva to môže byť pozitívne opatrenie. Na druhej strane ak máme prijímať systémovo zákony, treba dlhšie diskutovať o tom, či otcovská dovolenka v rámci Zákonníka práce je systémovým riešením, keď si aj zoberieme sociálnu situáciu rodiny a aj jej riešenie v čase pôrodu dieťaťa. Na jednej strane máme mamičku, ktorá je riešená formou nemocenských dávok, ktorých výška je 55 % miery náhrady mzdy. Na druhej strane v inom, kratšom, ale predsa v určitom časovom období budeme mať riešeného otca formou otcovskej dovolenky so 100-percentnou náhradou mzdy, samozrejme, kratšie, týždňové časové obdobie. Jeden je riešený formou sociálneho poistenia nemocenského, druhý je riešený zamestnávateľom, teda pôjde na trovy zamestnávateľov. To je prvá skutočnosť, ktorú treba pri tomto návrhu zákona zvážiť. Druhá skutočnosť je systémové zaradenie a riešenie otcovskej dovolenky ako dovolenky, či neuvažovať o tom, že by to malo byť v rámci ustanovenia o prekážke v práci a tak ďalej a tak ďalej. Treba ale povedať, že aj predmetný návrh zákona je predložený v čase možno nie najšťastnejšom, keď nie je vhodné predkladať parciálne čiastkové novely Zákonníka práce, najmä z toho dôvodu, že už podľa oznámení by budúci týždeň mala ísť novela Zákonníka práce, veľká novela, vládna novela Zákonníka práce do medzirezortného  pripomienkového konania a mala by byť prerokovaná na najbližšej, marcovej schôdzi Národnej rady Slovenskej republiky. Aj z hľadiska tohto dôvodu by asi nebolo vhodné, aby sme mali na jednej schôdzi dve novely Zákonníka práce, čo by sa z tohto dôvodu mohlo stať (Hlasy z pléna.). Na jednej schôdzi jeden, pani poslankyňa, v druhom čítaní a druhý, vládna novela, v prvom čítaní. Čo sa týka aj tohto dôvodu, preto si myslím, že  určite treba zohľadňovať akýkoľvek pozitívny návrh pre rodinu a, samozrejme, ho dopracovať tak, aby sa stal dobrou a fungujúcou súčasťou právneho poriadku, a možno v tomto časovom období tak, aby bol aj súčasťou komplexnej novelizácie, ktorá je ohlásená v rámci  Plánu legislatívnych úloh už naozaj dávno. Ďakujem veľmi pekne.
Košútová, Magda, poslankyňa NR SR (2013-05-17):
Ďakujem pekne. Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Čepček, Martin, poslanec NR SR (2022-03-23):
Ďakujem pekne. Plne súhlasím s obavami, ktoré vyjadril pán poslanec Szőllős. Predložený návrh zákona by vážne zasiahol do náboženskej slobody. Nepáči sa mi, aby cirkvi a náboženské spoločnosti mali pod taktovkou štátu písať správu o svojej činnosti, a to dokonca tak, že zákonodarca by zveril ministerstvu kultúry vydanie vyhlášky, ktorá určí náležitosti správy. Ak by minister kultúry bol osobne antináboženský, tak si patrične pri vydávaní vyhlášky môže užiť šikanu cirkví a náboženských spoločností a bude tvrdiť, veď to robí podľa zákona pána Valáška a že vlastne cirkvi porušujú predpisy a že možno ich iba tak zrušiť alebo inak postihnúť. Ja si osobne myslím, že tento návrh zákona nie je vhodné podporiť a ďalšia vec, ktorá mi tam najviac vadí, to je rozbitie, rozbitie tých spoločností na menšie skupinky. Veď si predstavme, že taký kláštor, ktorý má 150 rehoľníkov, by mohla byť samostatná cirkev. Ďalšie veci, tie by som povedal potom v rozprave. Ďakujem.
Kozelová, Monika, poslankyňa NR SR (2022-05-24):
Skončil tento Hviezdoslavov Kubín. Kolega Mazurek, desať minút som čakala, či poviete niečo k veci, ale vy ste opäť raz skĺzli k vašej osvedčenej mantre. Nezabudli ste spomenúť psychopata Matoviča, psychopata Pročka, migrantskú vládu, rozhajdákané peniaze na atómové zbrane, tak ste rapovali, až ste zabudli dýchať. Napriek tomu som pri vašej kadencii hodnej samopalu naozaj čakala, že poviete niečo k veci a že prídete s nejakým návrhom, ale ako obvykle som sa nedočkala. Vy ste fakt king. Lebo prežiť v parlamente celé roky na Sorosovi, to asi dokážete len vy. Ale predsa len vám to ide dolu kopcom, lebo na záver ste si, pán Mazurek, museli zatlieskať vy sám.
R. Fico, poslanec: (2004-03-02):
V tomto návrhu chceme iba požiadať vládu, aby pri rešpektovaní zásady, že zmluvy treba rešpektovať, vyvinula všetko politické a diplomatické úsilie na dosiahnutie oddialenia termínu odstavenia dvoch blokov Jadrovej elektrárne V1 Jaslovské Bohunice, pretože išlo len a len o politické rozhodnutie a neexistujú žiadne dôvody, aby v roku 2006 až 2008 táto elektráreň prestala pracovať. Dostali ste, pán predseda, návrh aj s odôvodnením, takže prosím dať o tom hlasovať ako o prvom bode v piatok ráno. Ďakujem pekne.
Čepček, Martin, poslanec NR SR (2022-10-04):
Ďakujem pekne. Pán predseda, v mene troch poslaneckých klubov SME RODINA, OĽANO, SMER žiadam o presunutie tlač 1158 na riadnu októbrovú schôdzu. Ďakujem.
Pčolinský, Peter, podpredseda NR SR (2023-05-25):
Pani poslankyňa Garstková.
Danko, Andrej, doterajší predseda NR SR (2020-03-20):
Vážené pani poslankyne, vážení páni poslanci, chceli by sme pokračovať v rokovaní. A poprosil by som povereného overovateľa, aby Národnej rade oznámil výsledok tajného hlasovania o voľbe predsedu Národnej rady. Poprosím, pán overovateľ by to vyhlásil o 13.55 a verím, že dovtedy bude sála dôstojne naplnená, tak ako si to žiada výsledok hlasovania. (Krátka prestávka.) (Po prestávke.)
Osuský, Peter, poslanec NR SR (2011-05-19):
Ďakujem pekne, pán predseda. Aj ja by som chcel pána kolegu poprosiť, aby skúsil vo svojej odpovedi vysvetliť, ako dáva do súvisu rodenie detí a rasizmus, resp. hranicu etnického atakovania. Je predsa všeobecne známe, že rodenie detí nie je viazané ani na národnosť, ani na farbu pleti, ani na vierovyznanie. Je to, ako vieme, vec, ktorá nie je ničím z uvedeného podmienená. A najvážnejšie na súčasnom stave je to, že tá veta z dôvodovej správy nie je nepravdivá, pretože, žiaľ, tie prídavky alebo ten príspevok sa stávajú zdrojom, a teraz sa dostaneme k pravde, veľmi často nie potrebných pôžitkov dieťaťa, ale úplne nepotrebných pôžitkov rodičov, ktorí týmto spôsobom vlastne pestujú v spoločnosti pyramídovú hru, pretože vytvárajú ďalšie a ďalšie zdroje svojich príjmov, ktoré vlastne tie deti veľmi často, a nebudeme si klamať do vrecka, či sme koaliční alebo opoziční, nedostávajú. Tie polonahé, v snehu, v blate stojace deti, ktoré nemajú slušné ošatenie a ktoré nie sú slušne stravované, nie sú v takomto stave preto, lebo sa minuli všetky peniaze na ich potreby, skutočne na ich potreby, ale preto, lebo ony sa v skutočnosti na ich potreby vôbec neminuli.
Galko, Ľubomír, poslanec NR SR (2016-11-22):
Ďakujem pekne. Ja by som chcel oceniť vystúpenie pána kolegu Beblavého. A vlastne až teraz som sa dozvedel, že ste stiahli alebo sťahujete ten váš návrh zákona, ktorý ste mali pripravený. My sme boli pripravení zaňho zahlasovať v strane SaS a boli sme pripravení ho podporiť, pretože si myslím, že už naozaj by sme mali raz a navždy prijať nejaké systémové opatrenia, lebo dnes sa tu dohadujeme, ale nejakým spôsobom sa tu budú ľudia, niektorí, ktorí to tak cítia, predháňať, aby získali politické body na nejakom zmrazovaní. Pokiaľ niekto bude chcieť byť ešte väčší frajer, tak môže navrhnúť, aby sme robili za priemerné platy, priemernú mzdu. Môžeme dať minimálnu mzdu poslancom. Akože môžeme tu hovoriť hocičo populárneho alebo populistického, alebo hlúpeho, ale potom si povedzme, že ako bude ten parlament vyzerať a kto tú politiku bude robiť a aký bude výsledok, ako bude vyzerať celá spoločnosť. Zoberte si, ono sa zdá, že odbočím, ale ja neodbočím, zoberte si takého ministra Kaliňáka, aké má príjmy ako minister a aké príjmy vykazuje bohvie odkiaľ. Niekoľkonásobne vyššie. Viem preto, lebo ako minister vnútra, ako poriadny minister vnútra nemá poriadny plat. My sa zaoberáme obrovskými príjmami, ktoré on má ako bočáky. A nie je jediný, tam je viacero takých ministrov, ktorí majú úžasne, strašne veľa času v smeráckej vláde, aby si bokom zarábali len kvôli tomu, že nemajú poriadny plat, aký by si ako ministri zaslúžili. To znamená, chcem podporiť, aj keď nie už teraz, tak do budúcnosti, naozaj nejaké systémové riešenie a už aby sme sa k tomu každý rok nevracali, aby jednoducho to bolo nastavené a aby sme sa venovali niečomu zmysluplnému. Ďakujem pekne.
Sulík, Richard, predseda NR SR (2011-05-26):
Pán poslanec Šebej.
Laššáková, Jana, podpredsedníčka NR SR (2014-04-02):
Na vystúpenie pani spravodajkyne s faktickými poznámkami pán poslanec Osuský a pán poslanec Kadúc. Končím možnosť prihlásiť sa s faktickými poznámkami. Nech sa páči, pán poslanec Osuský.
Grendel, Gábor, podpredseda NR SR (2020-06-05):
S reakciou na faktické poznámky pani poslankyňa Cigániková.
Paška, Pavol, predseda NR SR (2013-05-29):
Hlasujeme. (Hlasovanie.) 140 prítomných, 62 za, 10 proti, 68 sa zdržalo. Návrh zákona sme neschválili. Odhlasovali sme, dámy a páni, všetky prerokované body. Pripomínam členom grémia, že som ho zvolal na 12.00 hodinu po vyhlásení obedňajšej prestávky. Teraz je krátka prestávka do 11.15 hodiny a potom budeme pokračovať v rokovaní o programe. (Krátka prestávka.) (Po prestávke.)
Blanár, Juraj, podpredseda NR SR (2023-02-17):
Otváram všeobecnú rozpravu. Pán spravodajca a kolegyne, kolegovia, do rozpravy som dostal tieto písomné prihlášky: ako poverený člen poslaneckého klubu SMER – sociálna demokracia Richard Takáč a potom ďalší páni poslanci, Miroslav Suja a Filip Kuffa. Pán poslanec Takáč sa nenachádza v rokovacej sále, prepadáva mu poradie. A ešte predtým požiadal o vystúpenie pán navrhovateľ, takže beriem späť. Mám to poznačené, takže beriem späť. Mám to poznačené, takže neprepadáva mu (povedané so smiechom), ďakujem. Zabudol som na pána navrhovateľa, ktorý požiadal už pri uvedení zákona, že chce ísť do rozpravy. Takže, pán navrhovateľ, máte slovo. Po ňom pán poslanec Takáč. Nech sa páči.
Blanár, Juraj, podpredseda NR SR (2021-10-26):
Pani poslankyňa Pleštinská, nech sa páči.
Laurenčík, Milan, poslanec NR SR (2017-06-21):
Ďakujem za slovo. Pán kolega Galko, chcel by som ťa doplniť ešte, ten tvoj príhovor, o jednu otázku na pána špeciálneho prokurátora, ktorú som mu dal aj na výbore pre obranu a bezpečnosť. On sa vyjadroval, že neodstúpi, keď si to budú žiadať opoziční politici. Ja som mu vtedy dal otázku, že ako zareaguje na petíciu, ktorú organizujú študenti a ktorí žiadajú jeho odstúpenie. Tá petícia bude mať za chvíľu 100-tisíc podpisov a príde do Národnej rady. Takže chcel by som sa ho aj takto spýtať, keby nám potom buď v záverečnom slove, alebo aj v rozprave, ak ešte teda pôjde do rozpravy, odpovedal na túto otázku tu v pléne. Ďakujem.
P. Hrušovský, predseda NR SR: (2004-05-26):
(Hlasovanie.) Prítomných je 142 poslancov, za 65 hlasovalo, proti boli 14, zdržalo sa 62, nehlasoval 1. Neschválili sme uvedené návrhy pána poslanca Federiča.
Poliačik, Martin, poslanec NR SR (2011-09-13):
Pán kolega, existuje elegantné riešenie na mnoho tých problémov, o ktorých ste tu rozprávali. Áno, súhlasím s tým, demografický vývoj potrebuje reakciu zo strany jednotlivých vlád v Európe. Áno, súhlasím s tým, že súčasný systém dôchodkov je už neudržateľný, pretože bol na začiatku skôr nastavovaný na to, že sa väčšina ľudí dôchodku nedožije, než by bol nastavený na to, že ho bude tak obrovské množstvo dôchodcov poberať. Súhlasím s tým, že v Európe sa skúšajú rôzne modely a vlády volia rôzne prístupy k tomu, aby túto situáciu riešili. Keď sa pozrieme do Veľkej Británie, tak sa rozhodli v procese zavedenia nového systému, ktorý sa volá univerzálny kredit, skombinovať dva zaujímavé myšlienkové postupy. Jeden sa dá zhrnúť ako základný príjem a druhý sa dá zhrnúť ako negatívna daň. No a hádajte, čomu sa rovná univerzálny kredit na Slovensku? A dám vám jednu dobrú pomôcku, stačí si naštudovať knižku, ktorú napísal pán Sulík, a volá sa Odvodový bonus a väčšinu odpovedí na tieto otázky tam nájdete. Nájdete tam odpoveď na to, ako sa dá zabezpečiť dlhodobo ufinancovateľný stav, nájdete tam odpoveď na to, ako sa dá odstrániť z procesu pojem ako základná mzda, ako dôchodkový vek a ako sa dá cez kombináciu základného príjmu a negatívnej dane spraviť udržateľný systém, ktorý by dokázal vydržať niekoľko ďalších desaťročí. Stačí študovať.
Bugár, Béla, podpredseda NR SR (2018-12-04):
Na vystúpenie pána poslanca s faktickou poznámkou, pani poslankyňa Zemanová, nech sa páči.
Budaj, Ján, poslanec NR SR (2017-10-11):
A kde je predkladateľ? No? (Ruch v sále.) Poprosím, pán predsedajúci, aby ste presvedčili poslancov, aby tí, ktorých to nezaujíma odišli zo sály. Pán predsedajúci!
Zmajkovičová, Renáta, podpredsedníčka NR SR (2012-05-10):
Ďakujem. Pán poslanec Muňko bol posledným písomne prihláseným do rozpravy. Pýtam sa, či sa chce niekto prihlásiť ústne. Pán poslanec Lipšic, Kvasnička, Fronc, Simon, Jarjabek, Raši, Fecko, Bublavý, Pollák, Chmel, poprosím, Kaník, Žitňanská, Baška, Mihál, Viskupič, Érsek, Hlina, Vašečka, Škripek, Poliačik. Pán poslanec Poliačik je posledným písomne prihláseným? Nie. Mičovský, poprosím, Mičovský, Petrák, Novotný, Galko, Podmanický, Tomanová. Pani poslankyňa Tomanová je posledná? Poprosím. Tomanová, Procházka, Muňko. Uzatváram možnosť prihlásiť sa ústne. Prvým ústne prihláseným je pán poslanec – poprosím vás, môžete tabuľu? – pán poslanec Lipšic. Pripraví sa pán poslanec Kvasnička. Nech sa páči, pán poslanec, máte slovo.
Bugár, Béla, podpredseda NR SR (2016-04-28):
Pán poslanec, podávate? (Reakcia z pléna.)
Laurenčík, Milan, podpredseda NR SR (2022-05-05):
Pán poslanec má doplňujúcu otázku, nech sa páči.
Čislák, Viliam, minister zdravotníctva SR (2015-11-25):
Ďakujem pekne. Vážená pani predsedajúca, dámy a páni, chcel by som vyjadriť podporu tomuto pozmeňujúcemu návrhu zákona, ktorý predstavil pán poslanec Juraj Blanár, z toho dôvodu, že, keď to poviem veľmi jednoducho, zlepšuje to komunikáciu medzi vyšším územným celkom a poisťovňou a z môjho pohľadu je veľmi žiaduce, aby informácie, ktoré vyšší územný celok žiadal od poisťovní, dostal aj z toho dôvodu, pretože v súčasnosti na základe zmeny zákona o poplatkoch sme dali určitú kompetenciu, tak je na mieste, aby takáto kontrola bola. A ja si myslím, že v konečnom dôsledku to ocení aj zdravotná poisťovňa, ktorá túto kontrolu vlastne takýmto spôsobom získa. K pánovi poslancovi Poliačikovi by som sa chcel vyjadriť: Ďakujem za ocenenie odbornej spolupráce a ja dúfam, že takto to bude pokračovať aj ďalej. Ale spomínali ste zároveň aj zodpovednosť. My sme žiadali jednu dôležitú vec a pre nás sú dôležité klinické štúdie v tejto oblasti, na základe ktorých by sme sa mohli rozhodnúť. Viete veľmi dobre, že táto látka v tejto chvíli patrí medzi omamné a psychotropné látky a aj vy ste hlasovali, aj vy ste hlasovali; nie iba u nás, v Spojených štátoch amerických; a vy ste hlasovali počas ministrovania pána Uhliarika za to, že bola zaradená tam, kde bola. Takže ja oceňujem, že dávate ešte čas, aby sme tieto veci vedeli vyriešiť. Ale jednoznačne si musíme z odborného hľadiska stáť za tým, ak túto látku by sme jednoducho z tejto skupiny vyradili, vysadili, aby sme nezabudli alebo aby sme nespôsobili nejaké iné riziká, ktoré by mohli pre našich občanov jednoducho nastať. A samozrejme, beriem v ohľad aj to, ako je to v iných krajinách. Ale zatiaľ, pokiaľ nemáme tieto klinické štúdie, tak jednoducho nemôžeme si to dovoliť. Ďakujem pekne.
Novotný, Viliam, poslanec NR SR (2014-05-27):
Ďakujem pekne. Ja si vážim vystúpenie mojej kolegyne pani doktorky, myslím, že to bolo vystúpenie predovšetkým odborne postavené. Ja už mám možno tú nevýhodu voči svojej kolegyni, ktorú si nesmierne vážim, že už som v tom parlamente tiež odsedel nejaký ten rok a videl už kdečo a ja až taký celkom nadšený nie som týmto návrhom zákona, dokonca som zásadne proti tomu, aby sme rozšírili povinnosť mať pracovnú zdravotnú službu aj pre pracovníkov v prvej a druhej kategórii. Pretože – vy ste to aj naznačili vo svojom vystúpení – áno, môže sa za tým skrývať biznis a myslím, že ide tu hlavne o biznis, ako sme si už zvykli pri mnohých návrhoch z dielne strany SMER, ide tu hlavne o to, aby štátne firmy, ktoré majú veľa zamestnancov v prvej a druhej kategórii, mohli vopred vybratým pracovným zdravotným službám dať veľmi, veľmi lukratívnu zákazku vykonávať preventívne prehliadky v rámci pracovnej zdravotnej služby v princípe zdravým ľuďom, ktorí nie sú ohrození ničím. Lebo buďme úprimní, v prvej kategórii prác, to je akákoľvek bežná neriziková práca, ktorú vykonávate. A moja druhá poznámka je, že ja sa veľmi dobre pamätám na tento zápas, ktorý sme zvádzali v tomto parlamente vo funkčnom období 2006 – 2010 za prvej vlády Roberta Fica, ten návrh tu bol tiež, išlo o rozšírenie pre všetkých pracovníkov. Vtedy sa nám to veľmi sústredeným zápasom v spojení aj so Slovenskou živnostenskou komorou podarilo ako-tak uchrániť, že sa to nevzťahovalo len na prvú kategóriu, iba na vybraté práce z druhej kategórie, samozrejme, na tretiu, štvrtú kategóriu, tam nebudeme diskutovať, tam musí byť pracovná zdravotná služba, a chránili sme aj firmy do 20 zamestnancov. Musím povedať, že to isté budeme musieť urobiť možno teraz v druhom čítaní, neviem, ako budeme spolu úspešní, ale ja nemám dobrý pocit z tohto návrhu. Určite to nie je návrh, ktorý je v prospech zamestnancov, len v prospech vybratých skupín.
Kollár, Boris, doterajší predseda NR SR (2023-10-25):
Ďakujem za oboznámenie s výsledkom hlasovania. Vyhlasujem, že nadpolovičnú väčšinu hlasov všetkých poslancov získal a za predsedu Národnej rady Slovenskej republiky bol zvolený poslanec Peter Pellegrini. Dovoľte, vážený pán predseda, aby som vám zablahoželal k zvoleniu do tejto významnej ústavnej funkcie a poprial vám veľa síl a úspechov pri jej vykonávaní. Dostali ste silný mandát, a to 131 poslancov, myslím si, že asi zatiaľ je historicky najvyšší. Teraz vás prosím, vážený pán predseda Národnej rady Slovenskej republiky, aby ste zaujali miesto pre vás určené, a odovzdávam vám riadenie ustanovujúcej schôdze Národnej rady. (Potlesk. Krátka pauza, počas ktorej doterajší predseda NR SR odovzdal riadenie schôdze novému predsedovi a odišiel.)
Hargaš, Ján, poslanec NR SR (2024-01-23):
Ďakujem za slovo. Bea, ty si sa venovala tomu európskemu kontextu a ja teraz som v takej nálade pripomínať koalícii, že je tu nejaká sada nezodpovedaných otázok, takže myslím, že šiesty- alebo siedmykrát sa to pýtam drahých kolegov z koalície alebo pánov a paní, ministerky, ministrov a keďže máme veľmi striktné vedenie schôdze, tak to budem formulovať tak, že je škoda, že si sa to nespýtala tiež, Bea, v tvojom príspevku. Mohla si sa spýtať našich drahých kolegov, napríklad pána kolegu Gašpara, ktorý tu sedí aj nás počúva, som si všimol, mohla si sa ho spýtať, ako je to s tým listom Európskej komisie. Ja by som sa ho to spýtal takto: Pán Gašpar, ako je to s tým listom Európskej komisie, pretože vy, jeden z dvoch pilierov vašej argumentácie, prečo potrebujeme SLK. Súhlasíte so mnou? Jeden z dvoch pilierov, jeden ten pilier sú ľudské práva, druhý pilier je, že hrozia hospodárske škody, lebo infringementy, pokuty a tak ďalej. Európska komisia. Tak jeden z týchto dvoch pilierov stojí na Európskej komisii a infringementoch a zároveň Európska komisia nám poslala list, v ktorom nám povedala, že nerobte takéto zmeny v skrátenom legislatívnom konaní. A keďže sme vo fáze skráteného legislatívneho konania, ja sa fakt pýtam ikstýkrát, ako to teda s tým listom je. A vy ste tu neboli, ale ja už som dal dokonca aj možnosti na odpovede, lebo nemusíte ani veľmi tvoriť, ja som sa zamyslel za vás. Tak nám povedzte, či je to po a) chyba v preklade toho listu, po b) či je to teda hoax, že ten list neexistuje, taký nikdy neprišiel, po c) prišiel nejaký iný list, o ktorom nevieme a v ňom je niečo úplne iné, aj to je možnosť, po d) prišiel list, ignorujeme ho. Nepredpokladám, ale aj taká možno existuje. Po e) všetko spomenuté alebo po f) je tu nejaký iný dôvod. Naozaj by som to chcel pochopiť, prečo jeden z vašich pilierov, na ktorých staviate SLK, samotná Európska komisia popiera, že to nemáte robiť takto. Ďakujem pekne. (Potlesk.)
Blanár, Juraj, podpredseda NR SR (2023-02-17):
Pán poslanec Mazurek s faktickou.
Čepček, Martin, poslanec NR SR (2023-02-17):
Ďakujem pekne. Pán kolega, sám si pripustil, že v Amerike prebiehajú demontáže vodných diel. No tým pádom si nám viac-menej asi nepriamo potvrdil, že niečo podobné sa chystá asi aj na Slovensku a bude za to môcť asi tá žubrienka, ktorá bude musieť mať ten voľný splav, aby... a napriek tomu obetujeme vodné dielo. To nemyslím si, že je to celkom, celkom čisté. Ale ty si to tu povedal, tak ja len opakujem, že môže sa stať aj toto. No, my máme povodne. Ale prečo máme povodne? Lebo máme zastavané územie, nemáme čistené územie, nemáme, nemáme, ja žijem v obci, takže vidím, ako to funguje, tam, kde boli, kde boli kanály vybudované, ktoré mali vodu teda nejakým spôsobom dostať na územie, ktoré je záplavové, tak tieto sú nečistené alebo sú zastavané, alebo sú zahádzané nejakou, nejakým odpadom, hej? To znamená, my tu máme, nám voda vyteká z lesa a tá voda sa šíri ďalej, lebo máme betónové plochy. Toto sú problémy. Ale to, že si pripustil, aby, aby teda vodné dielo mohlo zaniknúť, tak to som bol prekvapený aj ja.
Grendel, Gábor, podpredseda NR SR (2020-04-07):
Ďakujem pekne. Sedem faktických poznámok, končím možnosť prihlásiť sa s faktickými. Ako prvý, pán poslanec Kremský.
Galko, Ľubomír, poslanec NR SR (2014-10-30):
Ďakujem pekne. Pán kolega Podmanický, ja musím oceniť, že vy ste v podstate dnes prvý zástupca strany SMER, ktorý mal guráž na to, aby tie smerácke zlodejiny a morálne zlyhania, pre ktoré chceme odvolať pána ministra Richtera, tu obhajoval. Ja si pamätám, že keď som prišiel na ministerstvo obrany, tak tam z každej zásuvky na mňa vypadol nejaký podvod, nejaká nevýhodná predražená zmluva a keď som začal dávať tie trestné oznámenia, si pamätám, to prvé bolo za dvojnásobne predražené člny bez motorov. Tie boli zakúpené za dvojnásobne vyššiu cenu len preto, že sa využil zákon, prehlásili sa tie člny za vojenský materiál, a tým pádom sa mohli kúpiť bez súťaže. Kúpili sa dvakrát drahšie, ako sa dali kúpiť na internete. A vtedy presne takto sa obhajoval pán kolega Baška, že veď nebol porušený zákon. Presne to isté povedal, keď zazmluvnil modernizáciu vrtuľníkov po životnosti za 57 mil. eur. Povedal, nebol porušený zákon. Vojak 21. storočia, za 100 mil. výskum a výsledok bolo niekoľko kusov výzbroje a výstroje, ktorá sa dala kúpiť za pár eur na internete, takisto nebol porušený zákon. Čiže ja vidím, že to tam máte zrejme asi ako taký nejaký manuál. Ale my sa nerozprávame o tom, či bol porušený alebo nebol porušený zákon. My sa rozprávame o závažných zlyhaniach, morálnych, minimálne morálnych zlyhaniach pána ministra Richtera. Ale opakujem ešte raz, oceňujem, že ste zatiaľ jediný, ktorý tieto morálne zlyhania obhajuje. Ďakujem pekne.
Figeľ, Ján, podpredseda NR SR (2013-11-29):
Pán minister, chcete s faktickou poznámkou reagovať? Dvomi minútami? Nie. Nech sa páči, dve minúty faktická, odpoveď.
Pellegrini, Peter, predseda NR SR (2024-01-08):
Pán poslanec Pročko.
Grendel, Gábor, podpredseda NR SR (2021-11-30):
Prepáčte, pán kolega, viete, že do rokovacej sály nemajú možnosť vstúpiť iní ľudia ako poslanci a zamestnanci. Poprosím vás, aby ste to rešpektovali. Ďakujem. Nech sa páči, pán Schlosár.
Šimečka, Michal, podpredseda NR SR (2024-05-10):
Ďakujem pekne. Pán poslanec Hajko, nech sa páči.
Hrnčiar, Andrej, podpredseda NR SR (2017-06-19):
Reakcia na faktické poznámky, pán poslanec Krajniak.
Pellegrini, Peter, predseda NR SR (2023-12-22):
Pristúpime v druhom čítaní k rokovaniu, či teda pristúpime k návrhu na skrátené legislatívne konanie, ktoré prednesie pán minister Susko, po ňom vystúpi spravodajca a potom preruším rokovanie až do pondelka deviatej hodiny ráno 8. januára. Nech sa páči, pán minister. Procedurálne budú potom, ďakujem. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 105.)
Laššáková, Jana, podpredsedníčka NR SR (2015-06-25):
Ďakujem pekne, pán minister. V poradí tretiu otázku položil pán poslanec Miroslav Kadúc opäť podpredsedovi vlády a ministrovi vnútra Slovenskej republiky Robertovi Kaliňákovi, ktorého zastupuje pán minister spravodlivosti Tomáš Borec. A otázka znie: „Pripúšťate, že existuje potenciálny rozpor medzi vládnym návrhom zákona o verejnom obstarávaní a požiadavkami práva Európskej únie, ktoré boli vymedzené v nedávno prijatej smernici?“ Poprosím vás o odpoveď, pán minister, ako aj oznámenie o ukončení odpovede. Nech sa páči.
Blaha, Ľuboš, podpredseda NR SR (2023-12-18):
Na faktické poznámky bude reagovať pani poslankyňa Simona Petrík.
Cseh, Peter, poslanec NR SR (2023-01-26):
Pán poslanec Pellegrini... Ďakujem. Pán poslanec Pellegrini, vy tu drúzgate o tom, že vláda komu ako nepomáha, ale pripomínam vaše slová, kde ešte nikde nič nebolo, keď ste boli pri vládnej moci ako premiér počas vlády SMER-u a zatvárali ste hranice tu v Rajke a ste povedali, teda citujem: „Nech teda občania nerátajú s pomocou štátu a vlády, nemáme na to schopnosti a možnosti,“ a to bolo možno 15-20 pozitívnych. To sú vaše slová. Len tak, že aká bola vaša pomoc, keď ste boli pri moci, pri vláde ako premiér. Proste s vami nemali občania Slovenskej republiky rátať. Ďakujem za slovo.
Grendel, Gábor, podpredseda NR SR (2021-10-06):
Dobre. Rozprava už bola ukončená, keďže je 59, navrhujem, pán poslanec, aby ste tým pádom to záverečné slovo ani nezačali a budeme pokračovať potom zajtra. Kolegyne, kolegovia, ďakujem pekne za dnešný rokovací deň. Vidíme sa zajtra. (Prerušenie rokovania o 18.59 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 156
Zmajkovičová, Renáta, podpredsedníčka NR SR (2012-09-28):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Vladimírovi Matejičkovi. Nech sa páči, pán poslanec, máte slovo.
Pellegrini, Peter, predseda NR SR (2015-12-11):
Pán poslanec Záhumenský, nech sa páči.
Bugár, Béla, podpredseda NR SR (2016-11-30):
Pán poslanec Klus.
Demian, Jaroslav, poslanec NR SR (2012-10-24):
Pán predseda, hlasovali sme o bodoch zo spoločnej správy, teraz môžeme pristúpiť k hlasovaniu o pozmeňujúcom a doplňujúcom návrhu, ktorý podala pani poslankyňa Mezenská.
Danko, Andrej, predseda NR SR (2020-02-25):
Vážené pani, páni, vážení páni poslanci a panie poslankyne, prerušujem rokovanie o tomto bode programu; súčasne do 17.00 hod., kedy by malo byť hlasovanie o prejednanom 13. dôchodku, súčasne o dohovore Rady Európy o predchádzaní násiliu na ženách a následne hlasovanie o skrátených legislatívnych konaniach diaľničných známok a prídavkoch na deti. Ďakujem vám. O 17.00 hod. hlasujeme. (Prerušenie rokovania o 15.48 hodine.) (Pokračovanie rokovania o 17.00 hodine.)
P. Hrušovský, predseda NR SR: (2003-12-09):
Páni poslanci, prerušujem rokovanie do zajtra do 9.00 hodiny. Ako prvý vstúpi zajtra pán poslanec Jarjabek. Ďakujem pánovi podpredsedovi vlády Miklošovi, pánovi poslancovi Farkasovi, predsedovi výboru, za trpezlivosť pri  dnešnom rokovaní o návrhu zákona o štátnom rozpočte na rok 2004. Dovidenia do zajtra rána do 9.00 hodiny. Ďakujem pekne. (Potlesk.) (Prerušenie rokovania o 18.59 hodine.)
Blanár, Juraj, podpredseda NR SR (2022-12-06):
Teraz vystúpi v rozprave pán poslanec Alojz Baránik, po ňom sa pripraví pani poslankyňa Mária Kolíková. Pán poslanec Baránik, máte slovo.
Vašečka, Richard, poslanec NR SR (2017-06-20):
Ďakujem za slovo. Obidvaja kolegovia, aj pán poslanec Dostál, aj pán poslanec Galko, skončili, ešte k tomu domácemu násiliu im nezostáva už času, tak budeme musieť asi niekedy inokedy robiť rozpravu na túto tému. A ja by som sa chcel ale dotknúť toho bodu, ktorý ma najviac zaujal vo vystúpení pána poslanca Dostála, kde porovnával ten postoj voči fašizmu a komunizmu. Naozaj si myslím, že to je vec, ktorá je v tejto súvislosti dobré spomenúť, aj sa na ňu pozrieť tak historicky, pretože ja keď sa pozriem do dejín, tak naozaj to, čo sa dialo pod rúškom fašizmu alebo nacizmu, tak je porovnateľné s tým, čo sa dialo pod rúškou komunistickej ideológie, a ak hovorím o nejakých trestnoprávnych dôsledkoch, tiež je teda otázka, ako sa to bude aplikovať. Niekde je to, niekde je to na jednej úrovni, napríklad Ústav pamäti národa sa zaoberá následkami totalitných režimov, či už tých, s tými fašistickými alebo nacistickými ideológia..., ideologi... Á, pardon (povedané so smiechom), ideológiami, ďakujem, už je veľa hodín, alebo komunistickou totalitou. Ďakujem.
Jurinová, Erika, podpredsedníčka NR SR (2013-01-29):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Alojzovi Přidalovi.
Číž, Miroslav, podpredseda NR SR (2015-05-29):
S reakciou na faktické poznámky pán poslanec Mikloško.
F. Mikloško, poslanec: (2003-12-03):
Ďakujem. Čiže osvojujem si to, aby bod 60 zo spoločnej správy bol vyňatý na osobitné hlasovanie.
M. Rehák, poslanec: (2009-06-23):
Predseda Národnej rady Slovenskej republiky rozhodnutím č. 1074 z 9. apríla 2009 pridelil návrh výročnej správy o činnosti Fondu národného majetku Slovenskej republiky za rok 2008 na prerokovanie vo výboroch do 12. júna 2009, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre hospodársku politiku, ktorý zároveň určil ako gestorský. Gestorskému výboru do začatia jeho rokovania neoznámili poslanci, ktorí nie sú členmi výborov, uvedených v rozhodnutí predsedu Národnej rady Slovenskej republiky, svoje stanoviská podľa § 75 ods. 2 rokovacieho poriadku. Predmetný návrh odporúčali Národnej rade Slovenskej republiky schváliť: Výbor Národnej rady Slovenskej republiky pre financie, rozpočet a menu uznesením z 10. júna 2009 pod č. 514 a Výbor Národnej rady Slovenskej republiky pre hospodársku politiku uznesením z 9. júna 2009 pod č. 517. Pozmeňujúce a doplňujúce návrhy výborov a poslancov k parlamentnej tlači neboli predložené. Gestorský výbor na základe rokovaní výborov Národnej rady Slovenskej republiky, ktorým bol návrh pridelený, odporúča Národnej rade Slovenskej republiky návrh výročnej správy o činnosti Fondu národného majetku Slovenskej republiky za rok 2008 schváliť a prijať uznesenie, ktoré je v prílohe spoločnej správy gestorského výboru. Spoločná správa výborov Národnej rady Slovenskej republiky o výsledku prerokovania návrhu výročnej správy o činnosti Fondu národného majetku Slovenskej republiky za rok 2008 bola schválená uznesením č. 528 zo 16. júna 2009. To je z mojej strany všetko. Otvorte rozpravu, pán predsedajúci.
Žiak, Miroslav, poslanec NR SR (2022-03-30):
Ďakujem veľmi pekne. Vážený pán podpredseda, pán Blanár, pán Blanár, vy ste spomenul, že je vám ľúto situácie na Ukrajine ako strane SMER. Ja chápem, že vy ste sa mýlili pred tým útokom Ruskej federácie na Ukrajinu, vy ste tvrdili o tom, že nič také sa nikdy nestane. Samozrejme, musíte hrať teraz nejakú, nejakú hru a ako sme zvyknutí zo strany SMER, tak podlo zneužíva situáciu, ktorá nastala na Ukrajine a podlo zneužíva to, že tisíce, státisíce ľudí, väčšinou žien s deťmi, utekajú z Ukrajiny a využívate tú najhoršiu emóciu, aká v ľuďoch môže byť, a to je závisť. Rozprávate o tom, ako nám títo ľudia budú kradnúť robotu, ako nebodaj majú ešte chuť dať si lístok do ZOO alebo na MHD zadarmo. Proste to, čo je váš koreň, vaša DNA, závisť, nenávisť využívate najviac a vzbudzujete to aj u ľudí, ktorí sú na Slovensku. Vám by, samozrejme, najviac vyhovovalo, keby Ukrajina padla, veď preto rozprávate o tom, aby sme neposielali zbrane na Ukrajinu, však aby sa Ukrajinci bránili deťmi a ženami, nie? To je celé. Lebo po páde Ukrajiny by sme boli na rade my ako Slovenská republika. A s vašimi poslancami, ktorí sú pravdepodobne aj vlastizradcovia, ktorí sú pravdepodobne aj platení aj z ruskej ambasády, však viď pán Blaha. By ste boli na víťaznej strane ako v ´68 pán Biľak. Dokonca ste sa neštítili aj zneužiť dôveryhodnosť alebo dôverčivosť ukrajinského veľvyslanca a pozvať si ho na váš klub. Tam ste mu nasľubovali hory-doly. Hory-doly ste mu nasľubovali. Jedinú vec, ktorú ste mohli splniť, bolo to, že poviete vašim primátorom a starostom na východnej hranici, že budú pomáhať s utečencami. Nič z toho sa nestalo. Že vás hanba nefackuje, pán Blanár. A vy si tu dovolíte ešte vystúpiť a hrať sa na svätého, že vám je ľúto, čo sa deje na Ukrajine. Hanba!
Grendel, Gábor, podpredseda NR SR (2020-06-04):
Ďakujem, pán vicepremiér. Pán poslanec, chcete doplňujúci otázku? Nie. Takže ideme na tretiu otázku, takisto od pána poslanca Šudíka: „Vážený pán predseda vlády, ako vnímate očistné procesy v justícii?“
Blaha, Ľuboš, podpredseda NR SR (2023-12-14):
Na vaše vystúpenie, pán poslanec, evidujem osem faktických poznámok. Ako prvý, pán poslanec Juraj Krúpa, nech sa páči.